# E E L N Õ U

## NARVA LINNAVALITSUS

#### K O R R A L D U S

Narva .08.2021.a nr \_\_\_\_\_ -k

**Avaliku ürituse «Narva Promenaadi Ööjooks 2021» loa taotluse rahuldamine**

1. **Asjaolud ja menetluse käik**

Motus spordiklubi MTÜ esitas Narva Linnavalitsusele avaliku ürituse loa taotluse. Motus spordiklubi MTÜ kavandab läbi viia 21.08.2021 kell 19.00 – 22.00 avaliku ürituse «Narva Promenaadi Ööjooks 2021». Ürituse raames toimub spordiüritus. Üritusel osalemine on võimalik ainult eelregistreerimisel. Osalejate arv on piiratud ning ei ületa 100 inimest.

1. **Õiguslikud alused**

2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

1. **Otsus**
   1. Rahuldada Motus spordiklubi MTÜ taotlus avaliku ürituse «Narva Promenaadi Ööjooks 2021» läbiviimiseks.
   2. Ürituse läbiviimise kohaks on Narva linnus, Tuleviku tn, Pimeaia tn, promenaad, Joaorg, Narva linn.
   3. Avaliku ürituse korraldajaks on Motus spordiklubi MTÜ, reg.nr 80364408, Suur 7-16, Narva.
   4. Alkohoolsete jookide müüki või pakkumist ei toimu.
   5. Avalik üritus toimub 21.08.2021 kell 19.00 – 22.00.
   6. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” ning Vabariigi Valitsuse 19.08.2020 korraldusega nr 282 „COVID-19 haiguse leviku tõkestamiseks vajalikud liikumisvabaduse ning avalike koosolekute pidamise ja avalike ürituste korraldamise piirangud“ kehtestatud nõudeid
2. **Rakendussätted**
   1. Korraldus jõustub seaduses sätestatud korras.
   2. Linnamajandusametil teha korraldus asjaosalistele teatavaks.
   3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

Jelena Golubeva Üllar Kaljuste

Linnapea asendaja Linnasekretär